kalixlouiis/myanmar-wikipedia-corpus huggingface dataset:
အဲဒီနောက် ၂ ရက်အကြာမှာ အတိုက်အခံနဲ့ တိုင်းရင်းသားကိုယ်စားလှယ်တွေက သဘောမတူ၍ ညီလာခံကို ရွှေ့ဆိုင်းခဲ့ရသည်။
၁၉၉၃ ဧပြီ ၇ တိုင်းရင်းသားလူမျိုးစု ကိုယ်စားလှယ်များက စစ်အစိုးရ အဆိုပြုတင်ပြတဲ့ ဗဟိုထိန်းချုပ်တဲ့ နိုင်ငံရေးဖွဲ့စည်းပုံကို သဘောမတူ၍ ကန့်ကွက်ဆန္ဒပြသဖြင့် ညီလာခံကို ထပ်မံရပ်ဆိုင်းရသည်။
၁၉၉၃ ဇွန် ၇ ရန်ကုန်တိုင်းစစ်ဌာနချုပ်၊ တိုင်းမှူး ဒုတိယဗိုလ်ချုပ်ကြီး မျိုးညွန့်က ညီလာခံကို ပြန်လည်စတင်ခဲ့ပြီး အမျိုးသားနိုင်ငံရေးတွင် စစ်တပ်သည် ဦးဆောင်ကဏ္ဍမှ ပါဝင်ရမည်ဆိုသည့် အချက်ကို ဖွဲ့စည်းပုံ အခြေခံဥပဒေအသစ်က အာမခံရမည်ဟု ဆိုခဲ့သည်။
၁၉၉၃ ဩဂုတ် ၄ အမျိုးသားညီလာခံအား ဝေဖန်သည့် လက်ကမ်းစာစောင်ကို ကိုင်ဆောင်မှုဖြင့် အမျိုးသားဒီမိုကရေစီအဖွဲ့ချုပ်၏ ရွေးကောက်ခံကိုယ်စားလှယ် ဒေါက်တာအောင်ခင်ဆင့် အဖမ်းခံခဲ့ရသည်။
၁၉၉၃ စက်တင်ဘာ ၁၆ တိုင်းရင်းသားကိုယ်စားလှယ်တွေက ဖက်ဒရယ်ပြည်ထောင်စုစနစ်ကို ဆက်လက် အဆိုပြုနေသည့်အတွက် အမျိုးသားညီလာခံကို ထပ်မံရပ်နားရပြန်သည်။
တရားဝင်ထုတ်ပြန်ချက်များအရ ကိုယ်စားလှယ်များသည် အခြေခံမူ ၁၀၄ ချက်ကို သဘောတူခဲ့သည်ဟု ဆိုသည်။
၁၉၉၃ အောက်တိုဘာ ၁၅ အမျိုးသားညီလာခံကို လူသိရှင်ကြား ဝေဖန်သည့်အတွက် ရန်ကုန်တွင် နိုင်ငံရေးတက်ကြွလှုပ်ရှားသူ ၁၂ ဦး အဖမ်းခံခဲ့ရသည်။
၁၉၉၄ ဇန်နဝါရီ ၁၈ - ဧပြီ ၉ နိင်ငံခြားသား နိင်ငံခြားသူများနှင့်လက်ထပ်ထါးသူများ သမ္မတမဖြစ်စေရန် ကန့်သတ်သည့်အချက်များ ထည့်သွင်းရေးဆွဲခဲ့သည်။
၁၉၉၅ နိုဝင်ဘာ ၂၈ အမျိုးသားဒီမိုကရေစီအဖွဲ့ချုပ်က ညီလာခံ၏ လုပ်ငန်းစဉ်များကို ပြန်လည်သုံးသပ်ရန် တောင်းဆိုခဲ့သည်။
အထူးသဖြင့် ညီလာခံတွင် စစ်တပ်အား ဆန့်ကျင်ပြောဆိုသူများအား မတရားဖမ်းဆီးမှုများအား မပြုလုပ်ရန် တောင်းဆိုခဲ့သည်။
စစ်တပ်ဟာ တောင်းဆိုချက်များကို ပယ်ချခဲ့၍ အမျိုးသားဒီမိုကရေစီအဖွဲ့ချုပ်မှ ကိုယ်စားလှယ် ၈၆ ဦးက ညီလာခံ လုံး၀ မတက်ဘဲ ကန့်ကွက်ခဲ့သည်။
၁၉၉၅ နိုဝင်ဘာ ၂၉ အမျိုးသားဒီမိုကရေစီအဖွဲ့ချုပ်မှ ကိုယ်စားလှယ်များကို ညီလာခံမှ ထုတ်ပယ်ခဲ့သည်။
၂၀၀၃ ဩဂုတ် ၃၀ ဝန်ကြီးချုပ် ဗိုလ်ချုပ်ကြီးခင်ညွန့်က စစ်အစိုးရ၏ ဒီမိုကရေစီလမ်းပြမြေပုံ ၇ ချက်ကို ထုတ်ပြန်ခဲ့သည်။
၂၀၀၄ မတ် ၃၀ အမျိုးသားညီလာခံ ကျင်းပရေးကော်မရှင်ဥက္ကဋ္ဌ ဒုတိယဗိုလ်ချုပ်ကြီး သိန်းစိန်က ၂၀၀၄ မေ ၁၇ တွင် အမျိုးသားညီလာခံကို ပြန်လည်ကျင်းပရန်ကြေညာသည်။
၂၀၀၅ ဖေဖော်ဝါရီ ၁၇ - မတ် ၃၁ ၁၉၉၀ ရွေးကောက်ပွဲ ဒုတိယအများဆုံး မဲရရှိသူ ရှမ်း အမျိုးသားဒီမိုကရေစီအဖွဲ့ချုပ်၏ ဥက္ကဋ္ဌနှင့် SSA ခေါင်းဆောင်များ အဖမ်းခံခဲ့ရ၍ ရှမ်းတိုင်းရင်းသား ကိုယ်စားလှယ်အချို့ ညီလာခံမှ နုတ်ထွက်ခဲ့သည်။
၂၀၀၆ ဇန်နဝါရီ ၁၀ အမျိုးသားညီလာခံတွင် အနာဂတ်နိုင်ငံရေးတွင် စစ်တပ်၏ အခန်းကဏ္ဍကို စတင်ဆွေးနွေးသည်။
၂၀၀၆ ဇူလိုင် ၂၉ အမျိုးသားညီလာခံ ကျင်းပရေးကော်မရှင်ဥက္ကဋ္ဌ ဒုတိယဗိုလ်ချုပ်ကြီး သိန်းစိန်က အခြေခံဥပဒေမူကြမ်းကို ၇၅ ရာခိုင်နှုန်း ရေးဆွဲပြီးဖြစ်ကြောင်း ကြေညာခဲ့သည်။
၂၀၀၆ အောက်တိုဘာ ၁၀ - ဒီဇင်ဘာ ၂၉ အမျိုးသားညီလာခံ တတိယမြောက်အစည်းအဝေးကို ကျင်းပပြီး စစ်တပ်ပါဝင်မှုနှင့်ဆိုင်သည့် အချက်များ၊ နိုင်ငံတော်တရားသူကြီးချုပ်၊ ပြည်သူ့လွှတ်တော်၊ အမျိုးသားလွှတ်တော်နှင့် နိုင်ငံသားတို့၏ အခြေခံအခွင့်အရေးနှင့် သက်ဆိုင်သည့် အချက်များကို ဆွေးနွေးအတည်ပြုခဲ့သည်။
၂၀၀၇ ဇွန် ၅ အမျိုးသားညီလာခံ ကျင်းပရေးကော်မရှင်က ညီလာခံနောက်ဆုံးအစည်းအဝေးကို ဂျူလိုင် ၁၈တွင် စတည်မည့်အကြောင်းကြေညာခဲ့သည်။
အချို့အချက်များ ထပ်တိုးရန်၊ မရှင်းလင်းသည်များကို ပြင်ဆင်ရန်၊ ဥပဒေဆိုင်ရာ အားနည်းချက်များ ပြင်ဆင်ရန်အတွက် ဖြစ်သည်ဟု ဆိုသည်။
၂၀၀၇ ဇူလိုင် ၁၈ အမျိုးသားညီလာခံ နောက်ဆုံးအစည်းအဝေးကိုကျင်းပပြီး ညီလာခံအဆုံးသတ်ခဲ့သည်။
ကိုးကား ကဏ္ဍ:မြန်မာနိုင်ငံ၏ နိုင်ငံရေးသမိုင်း။
ခိန့်ဟုတ်ဗုဒ္ဓဘာသာဘုရားကျောင်း()သည် ကမ်းနားလမ်းနှင့် စဉ့်အိုးတန်းလမ်းထောင့်၊ လသာမြို့နယ်၊ ရန်ကုန်မြို့တွင် တည်ရှိပြီး အကြီးဆုံးနှင့် သက်တမ်းအကြာဆုံး တရုတ်ရိုးရာ ဘုရားကျောင်းဖြစ်ကာ ဘုရားမ Mazu ကိုရည်ညွှန်းသည်။
မူလတွင် ဘုရားကျောင်းကို သစ်သားတို့ဖြင့် တည်ဆောက်ခဲ့ပြီး ၁၈၆၁ ခုနှစ်တွင် စတင်တည်ဆောက်ကာ ၁၈၆၃ ခုနှစ်တွင် အပြီးသတ်ခဲ့သည်။
အုတ်ဖြင့်ဆောက်သော အဆောက်အဦသစ်ကို ၁၉၀၃ ခုနှစ်တွင် ပြီးစီးခဲ့ပြီး ရူပီးငွေ ၁၅၃,၀၀၀ ကျော် ကျသင့်ခဲ့သည်။
ခိန့်ဟုတ်ဗုဒ္ဓဘာသာဘုရားကျောင်းကို ဟုတ်ကင်းလူမျိုးအသင်းအဖွဲ့မှ ပြင်ဆင်ခဲ့သည်။
Kheng Hock Keong ဘုရားကျောင်းသည် ဟုတ်ကင်းနှင့် ဟတ်ကား တရုတ်လူမျိုးဆုတောင်းသူ ဘုရားဖူးများ အများဆုံး ဆုတောင်းဝတ်ပြုရာနေရာလည်း ဖြစ်သည်။
လသာမြို့နယ်တွင် ကန်တုံလူမျိုးများ ဘုရားရှိခိုးရာ ကွမ်ရင်ဗုဒ္ဓဘာသာဘုရားကျောင်း လည်းရှိသေးသည်။
ဓာတ်ပုံပြခန်း ကိုးကား Category:ရန်ကုန်မြို့။
ဂလက်ဆီအုပ်စု HCG 16 ၏ အဖွဲ့ဝင် ဂလက်ဆီ ၇ ခုမှ ၄ ခု ဂလက်ဆီ အုပ်စု သို့မဟုတ် ဂလက်ဆီများအုပ်စု (GrG) သည် အဖွဲ့ဝင် ဂလက်ဆီ ၅၀ မှ ပိုနည်းသော ဂယ်လက်ဆီများဖြစ်ပြီး ဒြပ်ဆွဲအားဖြင့် အချင်းချင်း ရစ်နွယ်ထားကြသည်။
တစ်ခုချင်းစီသည် အနည်းဆုံ နဂါးငွေ့တန်း ဂယ်လက်ဆီကဲ့သို့ တောက်ပကြပြီး (နေထက် အဆပေါင်း ၁၀၁၀) ယင်းကဲ့သို့ အုပ်စုများ၏ ထပ်မံအုပ်စုဖွဲ့သော အစုအဝေးအား galaxy cluster ဟုခေါ်ဆိုသည်။
cluster များ ထပ်မံ အုပ်စုဖွဲ့သည့် အစုအဝေးကိုမူ supercluster များဟုခေါ်သည်။
နဂါးငွေ့တန်းသည် Local Group ဟုခေါ်သည့် ဂလက်ဆီအုပ်စု၏ အစိတ်အပိုင်းတစ်ခု ဖြစ်သည်။
ဝိသေသ လက္ခဏာများ ကိုးကား Category:ဂလက်ဆီများ။
နက္ခတ္တရူပဗေဒ သည် နက္ခတ္တဗေဒ ၏ ဘာသာရပ်အခွဲဖြစ်ပြီး နက္ခတ္တဆိုင်ရာ အရာဝတ္ထုများအား ယင်းတို့၏ အာကာသ၌ တည်နေရာနှင့် လှုပ်ရှားမှုထက် သဘာဝတရားများကို ရူပဗေဒနှင့် ဓာတုဗေဒဖြင့် ပေါင်းစပ်လေ့လာသော ဘာသာရပ်ဖြစ်သည်။
အများစုလေ့လာသည့်အရာများမှာ နေ၊ ကြယ်၊ ဂလက်ဆီများ၊ နေစကြဝဠာပြင်ပဂြိုဟ်များ ကြယ်တာရာ ကြားခံနယ်နှင့် ကော့စမစ် မိုက်ခရိုနောက်ခံလှိုင်းများ ဖြစ်သည်။
နက္ခတ္တရူပဗေဒအား ရိုးရိုးဘွဲ့ မဟာဘွဲ့ ပါရဂူဘွဲ့ စသည်ဖြင့် တက္ကသိုလ်များတွင် သင်ယူနိုင်သည်။
သာမိုဒိုင်းနမစ် ပညာရပ်၌ အင်ထရိုပီ သည် ပုံမှန်အားဖြင့် သင်္ကေတ S ဖြင့် ဖော်ပြလေ့ရှိပြီး လူအများစု နားလည်ထားသည်မှာ အင်မတန် သေးငယ်သည့်စနစ်တွင်း မော်လီကျူးများ အစီစဉ်မကျမှု တနည်း ကစဉ်းကလျားဖြစ်မှုပင် ဖြစ်သည်။
ဥပမာဆိုရသော် စီထားသော အုတ်ခဲပုံသည် အချိန်နှင့်အမျှ တဖြည်းဖြည်း နဂိုအတိုင်းမဟုတ်တော့ဘဲ အစီစဉ်မကျမှုဆီသို့ တိုးပွားလာသည်။
အုတ်ခဲပုံသည် မည်သည့်အခါမှ နဂိုအတိုင်း ဖြစ်မလာဘဲ ယိုယွင်းသောအခြေနေသို့ ကူးပြောင်းလာသည့် ဖြစ်စဉ်အား အင်ထရိုပီဟု မှတ်ယူနိုင်သည်။
စကြဝဠာ၌ အင်ထရိုပီသည် အချိန်နှင့်အမျှ တိုးပွားလျက်ရှိသည်။
Nazi punk (a neo-Nazi) သည် punk subculture ၏အစိတ်အပိုင်းတစ်ခုဖြစ်သည်။
ဝေါဟာရသည် ဂီတအမျိုးအစားများနှင့် ဆက်စပ်နေသည်။
၎င်းသည် တစ်ခါတစ်ရံသည် hatecore ဟုလည်း ရည်ညွန်းနေသည်။
Nazi punk ဂီတသည် punk rock ၏အခြားအမျိုးအစားများ၏ အမျိုးအစားများဖြစ်သည်။
စာသားများဖြင့် ကွဲပြားမှုမှာ လူအသားရောင်ကွဲပြားမှု၊ ရဟူဒီလူမျိုး၊ လိင်တူဆက်ဆံမှုကြိုက်နှစ်မှု၊ ကွန်မြူနစ်တို့ ပါဝင်သည်။
မင်းမဲ့ဝါဒီနှင့် လူမျိုးရေးခွဲခြားမှုများကို မုန်းတီးမှုဖော်ပြခဲ့သည်။
ယင်းသည် punk ၏ မျိုးခွဲတစ်မျိုးဖြစ်ပြီး သိသာလျှင်ကွဲပြားသော ယှဉ်ပြိုင်မှုမှာ အာဏာရှင်ပပျောက်ရေး၊ ဖက်ဆစ်ဝါဒပပျောက်ရေးနှင့် left-wing စသော စိတ်ကူးသစ်များကို punk ယဉ်ကျေးမှုထက်သာလွန်သောခြင်းဖြစ်သည်။
အစောပိုင်း punk များမှာ Sid Viciousနှင့် Siouxsie Sioux ရှိနေစဉ်တွင် နာဇီပုံရိပ်များဖြစ်သော Swastikas အပြင်းအထန်ရိုက်ခတ်ရန် ရှင်းလင်းကြိုးစားမှုသည် နာဇီဝါဒ၏ အမျိုးစစ်မှန်သော မူရင်းသဘောတရားထက် အဓိကကျသည်။
၁၉၇၈ဗြိတိန်တွင် အဖြူရောင်အမျိုးစားထိပ်တန်းတွင် Punk Front ဟုခေါ်သော punk လူငယ်အဖွဲ့အစည်းရှိခဲ့သည်။
Punk Frontသည် တစ်နှစ်အကြာတွင် အင်္ဂလိပ်များpunk စွာစုဆောင်းခဲ့သည်။
အဖြူရောင်စွမ်းအား punk တီးဝိုင်းများမှာ The Dentists, the Ventz, Tragic Minds နှင့် White Boss တို့ပါဝင်သည်။
သူတို့သည် ပြုလုပ်ခဲ့သည် မျော်လင့်ချက်မှာ ပြည်သူတင်ဆက်မှုများကို ကြိုတင်စာရင်းသွင်းခဲ့ခြင်းဖြစ်သည်။
သို့သော် ဤနည်းဗျူဟာသည် အလုပ်မလုပ်ခဲ့ပေ။
သူတို့သည် racist skinhead တီးဝိုင်းသို့ ကူးပြောင်းခဲ့သည်။
Nazi punk မျိုးခွဲသစ် အမေရိကန်တွင် ၁၉၈၀အစောပိုင်းတွင် ပြန်လည်ထွက်ပေါ်လာခဲ့သည်။
hardcore punk ဖြစ်ရပ်ပြန်လည်ပေါ်ထွက်လာခဲ့သည်။
အိုင်ယွန်ပြုရောင်ခြည် အန္တရာယ် သတိပေးသင်္ကေတ အိုင်ယွန်ပြုရောင်ခြည် () ဆိုသည်မှာ အက်တမ် သို့မဟုတ် မော်လီကျူးများ၏ အီလက်ထရွန်များကို လွတ်မြောက်သွားအောင် အထိစွမ်းဆောင်နိုင်သည့် စွမ်းအင်ကို သယ်ဆောင်သော ရောင်ခြည်ကို ခေါ်သည်။
အိုင်ယွန်ပြုရောင်ခြည် သည် စွမ်းအင်မြင့်မားသည့် အလွန်လျင်မြန်စွာ ရွေ့လျားနေသည့် အက်တမ်အောက်အမှုန်များ၊ အိုင်ယွန်များနှင့် အက်တမ်အမှုန်များ သို့မဟုတ် လျှပ်စစ်သံလိုက် ရောင်စဉ်၏ စွမ်းအင်အမြင့်အပိုင်းတွင်ရှိသော လျှပ်စစ်သံလိုက်လှိုင်းများ ဖြစ်နိုင်သည်။
ဂမ္မာရောင်ခြည်၊ အိတ်စ်ရေးရောင်ခြည်နှင့် အမြင့်ပိုင်း ခရမ်းလွန်ရောင်ခြည် များသည် အိုင်ယွန်ပြုရောင်ခြည် ဖြစ်သော လျှပ်စစ်သံလိုက်လှိုင်း ရောင်စဉ်များ ဖြစ်ကြသည်။
အနိမ့်ပိုင်း ခရမ်းလွန်ရောင်ခြည်နှင့် ခရမ်းလွန်ရောင်ခြည်အောက် နိမ့်သော ကြိမ်နှုန်းရှိသည့် အလင်းရောင်၊ အနီအောက်ရောင်ခြည်၊ မိုက်ကရိုဝေ့ဗ်နှင့် ရေဒီယိုလှိုင်းများသည် အိုင်ယွန်ပြုရောင်ခြည်များ မဟုတ်ကြပါ။
ခရမ်းလွန်ရောင်ခြည်များမှာ အိုင်ယွန်ပြုရောင်ခြည် ဟုတ်ခြင်းမဟုတ်ခြင်း ခွဲ့ခြားရာမှာ တိကျတဲ့သတ်မှတ်မှုမရှိပါ။
အဘယ်ကြောင့်ဆိုသည် အဆိုပါကွာခြားမှုသည် ၎င်းသက်ရောက်သည့် အက်တမ်နှင့် မော်လီကျူးများ၏ အခြေအနေပေါ် မူတည်၍ အိုင်ယွန်ပြုနိုင်စွမ်း ကွာခြားသောကြောင့်ဖြစ်သည်။
ရေဒီယိုသတ္တိကြွခြင်းတွင် ပေါ်ထွက်သည့် အယ်လ်ဖာအမှုန်၊ ဘီတာအမှုန်နှင့် နျူထရွန်များသည် အိုင်ယွန်ပြုနိုင်စွမ်းရှိသော အက်တမ်အောက် အမှုန်များ ဖြစ်ကြသည်။
ရေဒီယိုသတ္တိကြွ ရောင်ခြည်အားလုံးသည် အိုင်ယွန်ပြုရောင်ခြည်များ ဖြစ်ကြသည်။
အဘယ်ကြောင်ဆိုသော် ရေဒီယိုသတ္တိကြွခြင်းတွင် ထုတ်လွှတ်သည့် စွမ်းအင်သည် အိုင်ယွန်ပြုရန်အတွက် လိုအပ်သော စွမ်းအင်ထွက် လွန်စွာ ပိုမိုများပြား၍ ဖြစ်သည်။
ကြားခံဒြပ်သား မလိုဘဲ စွမ်းအင်သီးသန့် (pure energy) ၏ ပျံ့နှံ့မှု ဖြစ်သော ထောင်လိုက်ခါ လျှပ်စစ်သံလိုက်လှိုင်း (လျှပ်စစ်သံလိုက်စက်ကွင်းတို့၏ ဂယက်ထမှု ပျံ့နှံ့ဆက်) သဘောသရုပ်ဖော်ပုံ။
အနီမြားတို့မှာ လျှပ်စစ်စက်ကွင်းတပိုင်းချင်းပြ ဗှတ္တာများ၊ အပြာမြားတို့မှာ သံလိုက်စက်ကွင်းတပိုင်းချင်းပြ ဗှတ္တာများ ဖြစ်ကာ၊ ၂မျိုး အပြန်အလှန် ထောင့်မှန်ကျလျက် ရှိ။
ဤပုံသာဓက၌မူ ယိမ်းလွှဲ(oscillation)လမ်းကြောင်း ငြိမ်စိမ်စွာသာ ရိုးရိုးစင်းစင်းပြထားခြင်း။
လျှပ်စစ်သံလိုက်ဖြာထွက်ခြင်း () သို့မဟုတ် လျှပ်စစ်သံလိုက်ရောင်ခြည် (ခေါ်) လျှပ်စစ်သံလိုက်လှိုင်း () ဆိုသည်မှာ စွမ်းအင်သယ်ဆောင်နေသော လျှပ်စစ်သံလိုက်လှိုင်းတို့၏ ဂယက်ထမှု အပြန်အလှန်သက်ရောက်ဆင့်ကဲ၍ ရွေ့လျားနေခြင်း ဖြစ်သည်။
တစ်နည်းအားဖြင့်မူ လျှပ်စစ်သံလိုက်ဆိုင်ရာဖြစ်စဉ်တစ်မျိုးတွင် ထုတ်လွှတ်သည့် ဖြာထွက်စွမ်းအင် ဖြစ်သည်။
မြင်ရသော အလင်းသည် လျှပ်စစ်သံလိုက်ရောင်ခြည် တစ်မျိုးပင် ဖြစ်သည်။
အခြား လူသိများသည့် အခြားအမျိုးအစား ဥပမာများမှာ ရေဒီယိုလှိုင်း၊ အနီအောက်ရောင်ခြည်နှင့် အိတ်စ်ရေးရောင်ခြည်တို့ ဖြစ်ကြသည်။
ရှေးရိုးသတ်မှတ်ချက်အရဆိုလျှင် လျှပ်စစ်သံလိုက်ရောင်ခြည်တွင် ထပ်တူညီစွာ တုန်ခါမှုပြုနေပြီး အလင်းအလျင်ဖြင့် ရွေ့လျားနေသော လျှပ်စစ်စက်ကွင်းနှင့် သံလိုက်စက်ကွင်းတို့ ပါဝင်သည်။
ရှေးရိုးရူပဗေဒအရ လျှပ်စစ်သံလိုက်ဖြာထွက်ခြင်းတွင် လျှပ်စစ်သံလိုက်လှိုင်းများ ပါရှိကြသည်။
၎င်း လှိုင်းများတွင် ပြိုင်တူညီစွာဖြင့် ယိမ်းခါနေသည့် လျှပ်စစ်စက်ကွင်းနှင့် သံလိုက်စက်ကွင်း တို့ပါရှိပြီး လေဟာနယ်တွင် အလင်းအလျင်ဖြင့် ရွေ့လျားကြသည်။
စက်ကွင်းနှစ်ခု၏ ယိမ်းခါမှုသည် တစ်ခုနှင့်တစ်ခု ထောင့်မှန်ကျပြီး လှိုင်းရွေ့လျားသည့် လားရာဖြင့်လည်း ထောင့်မှန်ကျသည်။
ထို့ကြောင့် ၎င်းတို့သည် ထောင်လိုက်ခါယမ်းသော လှိုင်း (transverse wave) များ ဖြစ်ကြသည်။
လျှပ်စစ်သံလိုက်လှိုင်းများအား ၎င်းတို့၏ ကြိမ်နှုန်း သို့မဟုတ် လှိုင်းအလျားအရ အမျိုးအစားခွဲခြားနိုင်သည်။
၎င်းတို့မှာ ရေဒီယိုလှိုင်း၊ မိုက်ခရိုဝေ့ဗ်၊ အနီအောက်ရောင်ခြည်၊ လူ့မျက်စေ့နှင့် ခံစားသိသော အလင်း၊ ခရမ်းလွန် ရောင်ခြည် (ultraviolet rays)၊ အက်ခ်စ်-ရေး (X-ray)နှင့် ဂမ္မာ-ရေး (ဂမ္မာ ရောင်ခြည်) တို့ဖြစ်ကြသည်။
ဖြစ်ပေါ်ပုံ လျှပ်စစ်စက်ကွင်းနှင့် သံလိုက်စက်ကွင်းတို့မှာ ဆက်နွယ်မှု ရှိကြောင်း လျှပ်စစ်သံလိုက်ဓာတ်ကို လေ့လာခြင်းဖြင့် သိနိုင်သည်။
အတိုးအလျော့ အပြောင်းအလဲ ရှိနေသော ၎င်းတို့ တစ်မျိုးတစ်စားက ကျန်တစ်မျိုးတစ်စားကို ဖြစ်ပေါ်စေသည်။
ထို့ကြောင့် လျှပ်ဓာတ်ဆောင် အမှုန်တစ်ခုက ကိန်းသေအလျင်နှင့် မသွားဘဲ အလျင်ပြောင်းနှုန်း (acceleration) ဖြစ်သွားလျှင် လျှပ်စစ်စက်ကွင်းအတွင်း ဂယက်ထမှုက သံလိုက်စက်ကွင်းအတွင်း ဂယက်ထမှုနှင့် အပြန်အလှန် သက်ရောက်ချက် ကမ်းဆင့်ကာ ဂယက်ထမှု ပျံ့နှံ့သွားသည်။
၎င်းနှင့်အတူ စွမ်းအင်လည်း သယ်ဆောင်သွားသည်။
ဤသည်မှာ လျှပ်စစ်သံလိုက်လှိုင်း ဖြစ်ပေါ်မှု ဖြစ်သည်။
thumb|ဥပမာအဖြစ် လျှပ်မဓာတ်ဆောင်သော အမှုန်တစ်ခုက ကိန်းသေအလျင်ဖြင့် ရွေ့နေရာမှ ရုတ်ချည်းရပ်လိုက်မှုကြောင့် အလျင်ပြောင်းနှုန်း (acceleration) ဖြစ်ပေါ်ကာ လျှပ်စစ်စက်ကွင်း ဂယက်ထမှုက လျှပ်စစ်သံလိုက်လှိုင်းအဖြစ် ပျံ့နှံ့သွားပုံ စမွှားထင်းမှု သဘောတရား၌ လျှပ်စစ်သံလိုက်အကြောင်း စမွှား(ကွမ်တမ်)သီအိုရီ အရ၊ လျှပ်စစ်သံလိုက်လှိုင်းများသည် ဖှိုတွန် (photon) ဟူသော စမွှားလေးများ ဖြစ်သည်။
သို့သော် အဆိုပါ ဖှိုတွန်တို့က လှိုင်းသဖွယ် ကွေးယိမ်းသွားခြင်းဟု အမှတ်မမှားသင့်ပါ။
လှိုင်းသဏ္ဌာန် ဖြစ်ပေါ်နေသည်မှာ လျှပ်စစ်သံလိုက်စက်ကွင်းတို့၏ ပြင်းအားများ ပုံထွက်ဖြစ်သည်။
၎င်းတို့က စွမ်းအင် သယ်ဆောင်သွားပြီး ထိုစွမ်းအင်နှင့် အခြားအမှုန်တစ်ခုခုက တိုက်မိခြင်းသဖွယ်၊ စုပ်ယူခြင်းကဲ့သို့ စသည့် အဖြစ်အပျက်များတွင်မှ အမှုန်သဘောပြသည်ဟု ယူဆတွက်ချက်ကာ ဖှိုတွန်ကို စဉ်းစားကြရခြင်း ဖြစ်သည်။
ကဏ္ဍ:လျှပ်စစ်သံလိုက်ဓာတ် ကဏ္ဍ:ရူပဗေဒ ကဏ္ဍ:သဘာဝသိပ္ပံ။
ဗလာဒီမီယာ ဗလာဒီမီယိုဗစ်ရှ် မာယာကော့ဖ်စကီး (; ;"Mayakovsky". Random House Webster's Unabridged Dictionary. ; – ၁၄ ဧပြီ ၁၉၃၀) သည် ရုရှားလူမျိုး ကဗျာဆရာ၊ ပန်းချီဆရာနှင့် သရုပ်ဆောင် တစ်ဦး ဖြစ်သည်။
ရှားအလမ်မြို့သည် မလေးရှားနိုင်ငံ ဆလန်ဂေါပြည်နယ်၏ မြို့တော်ဖြစ်ပြီး ပီတလင်းခရိုင်အတွင်း တည်ရှိကာ အိမ်နီးချင်းဖြစ်သော ကလန်းခရိုင်လည်း တစိတ်တပိုင်း ပါဝင်သည်။
ကွာလာလမ်ပူမြို့၏ အနောက်ဘက် ၁၆မိုင် (၂၅ ကီလိုမီတာ) ခန့် အကွာတွင် တည်ရှိသည်။
ရှားအလမ်မြို့သည် ၁၉၇၈ ခုနှစ်တွင် ဆလန်ဂေါပြည်နယ်၏ မြို့တော်အဖြစ် ကွာလာလမ်ပူမြို့ အစား သတ်မှတ်ခဲ့ပြီး ကွာလာလမ်ပူ အနေနှင့် ၁၉၇၄တွင် ဖက်ဒရယ် နယ်မြေအတွင်းသို့ ပေါင်းစည်းခဲ့ခြင်းကြောင့် ဖြစ်သည်။
ရှားအလမ်သည် မလေးရှားတို့ ဗြိတိသျှတို့လက်အောက်မှ လွတ်မြောက်သည့် ၁၉၅၇ ခုနှစ် နောက်ပိုင်းတွင် ပထမဆုံး အစီအစဉ်ချ တည်ဆောက်ခဲ့သော မြို့တစ်မြို့ဖြစ်သည်။
Oi! သည် punk rock ၏မျိုးခွဲဖြစ်ပြီး ၁၉၇၀နောက်ပိုင်းတွင် ယူနိုက်တက်ကင်းဒမ်းမှစတင်ခဲ့သည်။
ဂီတနှင့် ဆက်နွယ်သော ယဉ်ကျေးမှုတွင် punks, skinheads နှင့် working class youth တို့ကိုယူဆောင်ခဲ့သည်။
Oi! ရွေ့လျားမှုသည် သိမြင်နားလည်မှုကို တုံ့ပြန်ခဲ့သည်။
အစောပိုင်း punk rock ဖြစ်ရပ်အစောပိုင်း ပါဝင်ဆောင်ရွက်သူများဖြစ်သည်။
The Press တီးဝိုင်းမှာ Andre Schkesinger သည် oi! မျှဝေခဲ့သည်မှာ folk ဂီတမှ ဆင်တူမှုများတို့ဖြစ်သည်။
သမိုင်းကြောင်း Oi! သည် ၁၉၅၀ နောက်ပိုင်းအပိုင်းတွင် အသိအမှတ်ပြုသော အမျိုးအစားတစ်မျိုးဖြစ်သည်။
punk rock ၏ ရောင်းဝယ်ဖောက်ကားခြင်းမှ ပေါ်ထွက်လာခဲ့သည်။
hardcore punk ကို လွှမ်းမိုးစေခဲ့သည်။
အသံများကို ရောစပ်ထားသည့် အစောပိုင်း punk တီးဝိုင်းများမှာ Sex Pistols, the Ramones, The Clash နှင့် The Jam လွှမ်းမိုးမှုများနှင့် ၁၉၆၀ ဗြိတိန် rock တီးဝိုင်းများမှာ Small Faces နှင့် The Who, Football Chants နှင့် pub rock တီးဝိုင်းများမှာ Dr.Feelgood, Eddle and the Hot Rods နှင့် The 101ers နှင့် glam rock တီးဝိုင်းများမှာ Slade နှင့် Sweet တို့ဖြစ်သည်။
Oi!သည်လည်း အဓိက skinhead – oriented အမျိုးအစားမှ ပေါ်ထွက်လာခဲ့သည်ဟု ယူဆနိုင်ဖွယ်ရှိသည်။
ပထမဆုံး Oi!တီးဝိုင်းများမှာ punk rocker များနှင့်ဖွဲ့စည်းထားသည်။
လူများသည် skinhead သို့မဟုတ် punk label တပ်ဆင်ထားသည်။
ပထမမျိုးဆက်စပ်သစ် Oi! တီးဝိုင်းများမှာ Sham 69 နှင့် Cock Sparrer တို့ဖြစ်ပြီး Oil မပေါ်ခင်က နှစ်အကြာခန့်က သူတို့၏ဂီတကို အသီးသီးဖော်ပြခဲ့သည်။
Cockney Reject ၏ ပေါင်းထည့်မှုအရ အခြားတီးဝိုင်းများ Oil ဟု အတိအလင်းဖော်ပြခဲ့သည်။
ဤအမျိုးအစား၏ အစောပိုင်းနေ့များတွင် Angelic Upstarts, The 4-Skins, The Business, Anti-Establishment, Blitz, The Blood နှင့် Combat 84 တို့ပါဝင်သည်။
ပျံ့နှံ့နေသော original Oi! ရွေ့လျားမှုများသည် ကြမ်းတမ်းသော အလုပ်သမားတော်လှန်ရေး အမှတ်အသားတစ်ခုဖြစ်သည်။
စာသားများထဲတွင် အလုပ်လက်မဲ့ဖြစ်ခြင်း၊ အလုပ်သမား မှန်ကန်ရေး၊ ရဲများ၏နှောင့်ယှက်မှုများနှင့် အခြား အာဏာပိုင်များ အစိုးရ၏ ဖိနှိပ်မှုများအကြောင်းကို ရေးဖွဲ့ထားသည်။
Oi!သီချင်းများသည် လမ်းတွင် အကြမ်းဖက်မှုများ၊ဘောလုံး၊ လိင်နှင့် အရက်များပါဝင်သည်။
အချို့ Oi! ၏ဝါသနာအိုးများတွင် အဖြူရောင်အမျိုးသားရေး အဖွဲ့အစည်းများမှာ National Front (NF) နှင့် British Movement (BM)၊ Oil မှ ရာထူးမှချခဲ့သည့်မျိုးခွဲမှာ လူမျိုးရေးခွဲခြားရေးဝါဒီဖြစ်သည်။
မည်သို့ပင်ဆိုစေ တီးဝိုင်းများ မူရင်း Oi!နှင့် မဆက်နွယ်ပေ။
ဖြစ်ရပ်သည် racism သို့ Far-right Politics တို့သည် တိုးမြှင့်ခဲ့သည်။
တချို့ Oi!တီးဝိုင်းများမှာ Angelic Upstarts, The Business, The Burial နှင့် The Oppressed တို့သည် left Wing politics နှင့် anti-racism နှင့် အခြားမှာ နိုင်ငံရေးမဟုတ်သော အကြောင်းအရာများနှင့် ဆက်စပ်နေသည်။
The white power skinhead ရွေ့လျားမှုသည် ၎င်းသည် Rock Against Communism (RAC) ကိုယ်ပိုင်ဂီတကို ဖွံ့ဖြိုးတိုးတက်ခဲ့သည်။
၎င်းတွင် ဂီတဆိုင်ရာနှင့် သုခမမှုဟန်များ Oil သို့ သက်ရောက်စေခဲ့သည်။
သို့သော် Oil ဖြစ်ရပ်နှင့် မသက်ဆိုင်ပေ။
Timothy Si Brown က ရေးသားထားသည်မှာ Oil သည် skinhead ယဉ်ကျေးမှုသည် နိုင်ငံရေး၏သင်္ကေတအခန်းတွင် အရေးပါစွာ တီးခတ်ခဲ့သည်။
ပထမဆုံးပြင်ဆင်ခြင်းသည် skinhead ၏ ဂီတဆိုင်ဗဟိုဖြစ်ပြီး အနက်ရောင်ဂီတဆိုင်ရာဇစ်မြစ်များနှင့် သိသာစွာ ဆက်စပ်နေသည်ဟု ရေးသားထားသည်။
Garry Bushell ဂီတသတင်းစာဆရာ Oi!အမျိုးအစားကို ထောက်ကူအားပေးခဲ့သည်။
ငြင်းခုံခဲ့သည်မှာ အဖြူရောင်စွမ်းအားဂီတဖြစ်ရပ်သည် ကျွန်တော်တို့ထံမှ ထူးခြားခြင်းဖြစ်သည်။
ကျွန်ုပ်တို့သည် တစ်ခုနှင့်တစ်ခုထပ်ထားခြင်းမရှိပါဘူး။
Mainstream မီဒီယာသည် တောင်းဆိုသည်မှာ Oi! သည် ၁၉၈၁ ဇူလိုင် ၄ရက်တွင် ၅ရက်တွင် ရုန်းရင်းဆန်ခတ် Southhall တွင် Hambrought Tavern တွင် တင်ဆက်ပြီးနောက် Oilသည် far-right racist politics နှင့် ချိတ်ဆက်ခဲ့သည်ဟုဆိုသည်။
ပြည်သူလူထု ၁၂၀ ဒဏ်ရာများရရှိခဲ့ပြီးနောက် tarvern သည် မီးလောင်ခဲ့သည်။
မဖျော်ဖြေမီ ပရိသတ်အဖွဲ့အဝင်အချို့သည် NF ကြွေးကြော်သံကို ထိုနေရာတဝိုက်တွင် ရေးသားခဲ့သည်။
တုံ့ပြန်သောအားဖြင့် အာရှသားလူငယ်များသည် Molotov အရက်ဗုံးများနှင့် အခြားပစ္စည်းများနှင့် tavern သီဆိုဖျော်ဖြေတင်ဆက်သည့်နေရာကို ပစ်ခတ်ခဲ့သည်။
4 Skin နှင့် Last Resort neo-Nazi အဖြစ်အပျက်ဖြစ်သည်။
ဂီတရွေးပွဲလာသူတို့တချို့သည် NF သို့မဟုတ် BM ထောက်ပံ့သူများဖြစ်သော်လည်း အဖြူရောင်စွမ်းအားဂီတတီးဝိုင်းများမဟုတ်ပေ။
ပရိသတ်၅၀၀ခန့် Left-wing skinheads, black skinheads, punk rockers, rockabilies နှင့် non-affiliated youth များထဲတွင် ပါဝင်သည်။
ထိုရုန့်ရင်းဆန်ခတ်ဖြစ်ခြင်း၏ နောက်ဆက်တွဲတွင် Oi! တီးဝိုင်းများသည် လူမျိုးရေးခွဲခြားရေးဝါဒနှင့် ဖက်ဆစ်ဝါဒကို ပြစ်တင်ရှုတ်ချခဲ့သည်။
၁၉၈၁မေတွင် ထွက်ရှိခဲ့သည့် Strength Thru Oi! ပေါင်းစပ် album ကြောင့် ရပ်ကွက်သားအချို့သည် မည်သည့်အရာမှ အကောင်းမမြင်ခြင်းများ ဖြစ်လာခဲ့သည်။
Nazi ကြွေးကြော်သံ "Strength Through Joy" ကို တီးခတ်ခဲ့သည်။
လူမှုရေး အကြမ်းဖက်မှုတွင် ၄နှစ်ခန့်ပြစ်ဒဏ်ချမှတ်ခံခဲ့ရသည် skinhead BM လှုပ်ရှားပြောင်းလဲရေးဝါဒီမှ Nicky Crane ပါဝင်သီဆိုထားသည်။
သူသည် Strength Through Joy album ကို ပြုစုရေးသားခဲ့သည်။
ဖြန့်ချိပြီး နှစ်လအကြာတွင် Daily Mail မှ မြင်သာအောင်ပြသခဲ့သည်။
ဆိုရှယ်လစ်ဝါဒသည် သတင်းစာမှ ဖော်ပြခဲ့သည်။
far-right လှုပ်ရှားရေးဝါဒီ၏ မှားယွင်းချက်ကို ရေးမှတ်ခဲ့သည်။
Oswald Mosley ၏ Blackshirts နှင့် Mussolini ၏ invasion of Abyssinia နှင့် ဒုတိယကမ ္ဘာစစ်မှ Hitler ၏အလျော့ပေးပြီး ကျေနပ်အောင်လုပ်ခြင်းကို ထောက်ခံခဲ့သည်။
Oi! ရွေ့လျားမှုအရှိန်အဟုန်သည် အင်္ဂလန်တွင် ဆုံးရှုံးခဲ့ပြီးနောက် Oi! ဖြစ်ရပ်များသည် ဥရောပတွင် ပုံသွင်းခဲ့သည်။
မြောက်အမေရိကနှင့်အာရှတွင် အထူးသဖြင့် အမေရိကန်တွင် Oi! ၏ထူးခြားဆန်းကျယ်သည့်အသွင်သည့် American Oi! မူရင်းတီးဝိုင်းများဖြစ်သည့် Radicals, U.S. Chaos, Iron Cross, Agnostic Front တို့နှင့်အတူ ၁၉၇၀နောက်ပိုင်းမှ hardcore punk ဖြစ်ရပ်ကို ရုပ်လုံးပေါ်စေခဲ့သည်။
အမေရိကန် punk တီးဝိုင်းများဖြစ်သော Rancidနှင့် Dropkick Murphys သည် Oi!ကိုမှတ်တမ်းတင်ခဲ့သည်။
၁၉၉၀အလယ်တွင် UK တွင် Oi!ဂီတကို ပြန်လည်ရှင်သန်ခဲ့သည်။
ယခင် Oi! တီးဝိုင်းဟောင်းများအသိအမှတ်ပြုခြင်းကို ခံရသည်။
၂၀၀၀ခုနှစ်တွင် မူရင်း UK Oi! တီးဝိုင်းများသည် ဖျော်ဖြေရန်ပြန်လည်ဖွဲ့စည်းခဲ့သည်။
ပီတလင်းဂျာယားမြို့သည် မလေးရှားနိုင်ငံ ရှိ အဓိက မြို့တစ်မြို့ ဖြစ်ပြီး နဂိုရ်မူလက ကွာလာလမ်ပူမြို့၏ မြို့ဆွယ် တစ်ခု အဖြစ် တည်ဆောက်ခဲ့ခြင်းဖြစ်သည်။
ဆလန်ဂေါပြည်နယ် ပီတလင်းခရိုင်တွင် တည်ရှိပြီး ဧရိယာအားဖြင့် ၃၇.၅ စတုရန်းမိုင် (၉၇.၂ စတုရန်း ကီလိုမီတာ) ကျယ်ဝန်းသည်။
ပီတလင်း ဂျာယားအား ၂၀၀၆ ခုနှစ် ဇွန်လ ၂၀ ရက်တွင် မြို့တော် အဆင့် သတ်မှတ်ခဲ့သည်။
ပီတလင်းဂျာယားမြို့၏ အရှေ့ဘက်တွင် ကွာလာလမ်ပူမြို့၊ မြောက်ဘက်တွင် ဆူနိုင်းဘူလို့မြို့ နှင့် အနောက်ဘက်တွင် ဆလန်ဂေါပြည်နယ်၏ မြို့တော် ရှားအလမ်မြို့ နှင့် တောင်ဘက်တွင် ဆူဘန်းဂျာယားမြို့ တို့က ဝန်းရံထားသည်။
ကူချင်းမြို့အား ရုံးသုံးအခေါ်အဝေါ်အားဖြင့် ကူချင်းမြို့တော် ဟုခေါ်ပြီး မလေးရှားနိုင်ငံ ဆာရာဝပ်ပြည်နယ် ၏ မြို့တော်နှင့် လူဦးရေ အများဆုံးမြို့ ဖြစ်သည်။
ကူချင်းတိုင်း၏ မြို့တော်လည်း ဖြစ်သည်။
ဘော်နီယိုကျွန်းပေါ်ရှိ ဆာရာဝပ်မြစ်ပေါ်တွင် တည်ရှိပြီး ဆာရာဝပ်ပြည်နယ်၏ အနောက်တောင်ဘက်စွန်းတွင် တည်ရှိသည်။
ဧရိယာ စတုရန်းမိုင်ပေါင်း ၁၆၆မိုင် (၄၃၁ စတုရန်း ကီလိုမီတာ) ကျယ်ဝန်းပြီး မြောက်ကူချင်း အုပ်ချုပ်ရေးဒေသအတွင်း လူဦးရေ ၁၆၅,၄၆၂ ဦးနေထိုင်ပြီး တောင်ကူချင်း အုပ်ချုပ်ရေး ဒေသအတွင်း လူဦးရေ ၁၅၉,၄၉၀ ဦး နေထိုင် ကာ စုစုပေါင်း လူဦးရေ ၃၂၅,၁၃၂ ဦး ရှိသည်။
thumb|Yangon City Hall ရန်ကုန်မြို့အား ရန်ကုန်မြို့တော် စည်ပင်သာယာရေး ကော်မတီမှ အုပ်ချုပ်မှုကိစ္စရပ်များအား ဆောက်ရွက်ပါသည်။
ရန်ကုန်မြို့တော် ဖွံ့ဖြိုးတိုးတက်ရေး စီမံကိန်းများကိုလည်း အဆိုပါကော်မတီမှပင် ညှိနှိုင်းဆောင်ရွက်သည်။
ရန်ကုန်မြို့ကို ခရိုင် ၄ ခုဖြင့် ဖွဲ့စည်းထားပြီး ထိုခရိုင်လေးခုအောက်တွင် မြို့နယ် ၃၃ ခု ပါဝင်သည်။
မြို့နယ်တိုင်းတွင် မြို့နယ်အုပ်ချုပ်ရေးမှူးတစ်ယောက်စီရှိပြီး ထိုသူတို့တို့သည် မိမိမြို့နယ်၏ သာယာလှပရေးနှင့် အခြေခံအဆောက်အဦများ တည်ဆောက်ခြင်းကို ဆောင်ရွက်ရသည်။
thumb|ရန်ကုန်မြို့ စည်ပင်သာယာရေးနယ်မြေ အနောက်ပိုင်းခရိုင် (မြို့လယ်)အရှေ့ပိုင်းခရိုင်တောင်ပိုင်းခရိုင်မြောက်ပိုင်းခရိုင် ကျောက်တံတား ကြည့်မြင်တိုင် စမ်းချောင်း ဆိပ်ကမ်း ဒဂုံ ပန်းဘဲတန်း ဗဟန်း လမ်းမတော် လသာ အလုံ တောင်ဥက္ကလာပ ဒဂုံမြို့သစ်ဆိပ်ကမ်း ဒဂုံမြို့သစ်တောင်ပိုင်း ဒဂုံမြို့သစ်မြောက်ပိုင်း ဒဂုံမြို့သစ်အရှေ့ပိုင်း ပုဇွန်တောင် ဗိုလ်တထောင် မြောက်‌ဥက္ကလာပ သင်္ဃန်းကျွန်း ဆိပ်ကြီးခနောင်တို တာမွေ ဒလ ဒေါပုံ မင်္ဂလာ‌တောင်ညွန့် ရန်ကင်း သာကေတ ကမာရွတ် မင်္ဂလာဒုံ မရမ်းကုန်း ရွှေပြည်သာ လှိုင် လှိုင်သာယာ အင်းစိန် ရန်ကုန်မြို့သည် အာရှကွန်ယက်အဓိကမြို့ကြီး ၂၁ တွင် အဖွဲ့ဝင်မြို့အဖြစ်ပါဝင်သည်။
ဝန်ကြီးများရုံးသည် ဗြိတိသျှခေတ်တွင် ဗြိတိသျှတို့၏ အုပ်ချုပ်မှုများ ဆောင်ရွက်ရာ ရုံးအဖြစ်တည်ရှိခဲ့ပြီး ရန်ကုန်မြို့လယ်ဧရိယာတွင် တည်ရှိသည်။
Burma Under British Rule By Joseph Dautremer, p. 151ဝန်ကြီးများရုံးကို ၁၈၀၀ ခုနှောင်းပိုင်းတွင် တည်ဆောက်ခဲ့ပြီး သက်တမ်း ၁၂၀ မျှ ရှိနေပြီ ဖြစ်သည်။
ဝန်ကြီးများရုံးသည် ဗိုလ်ချုပ် အောင်ဆန်းနှင့်တကွ ကတ်ဘိနက်အဖွဲ့ဝင်ဝန်ကြီး ၇ ဦး၊ သက်တော်စောင့် ၁ ဦး စုစုပေါင်း အာဇာနည် ၉ ဦး လုပ်ကြံခံခဲ့ရသော နေရာလည်းဖြစ်သည်။
အဆိုပါဝန်ကြီးများရုံးသည် လက်ရှိတွင် ရန်ကုန်မြို့ ရှေးဟောင်းအမွေအနှစ် အဆောက်အအုံများ စာရင်းတွင်ပါဝင်ပြီး ယခုအခါအကြီးစား ပြန်လည်မွန်းမံမှုများ ပြုလုပ်နေပြီဖြစ်သည်။
ဝန်ကြီးများရုံးကို မြောက်ဘက်တွင် အနော်ရထာလမ်း၊ အရှေ့ဘက်တွင် သိမ်ဖြူလမ်း၊ တောင်ဘက်တွင် မဟာဗန္ဓုလလမ်း၊ အနောက်ဘက်တွင် ဗိုလ်အောင်ကျော်လမ်းတို့ဖြင့် ပတ်လည်ဝန်းရံထားသော ဘလောက်တွင် တည်ဆောက်ထားသည်။
ပင်မဆောင်ကို ၁၉၀၂ ခုနှစ်တွင် အပြီးသတ်ခဲ့ပြီး အရှေ့ဘက်နှင့် အနောက်ဘက် အဆောက်အအုံများကို ၁၉၀၅ တွင် တည်ဆောက်ပြီးစီးခဲ့ရာ စုစုပေါင်း မြန်မာကျပ်ငွေ ၂.၅ မီလီယံမျှ ကုန်ကျခဲ့သည်။
၁၉၇၂ ခုနှစ်ထိ ထိုအဆောက်အအုံအား အတွင်းဝန်များရုံးဟု သုံးနှုန်းခဲ့သည်။
၂၀၁၂ ခုနှစ် ဝန်ကြီးများရုံးကို တွေ့ရစဉ် ၂၀၁၁ ခုနှစ်တွင် အမျိုးသားရေးဆွေးနွေးဝိုင်းများအကြားတွင် ကိုလိုနီခေတ် အဆောက်အဦများအား ခရီးသွားများ ဆွဲဆောင်ရာနေရာများအဖြစ် ပြောင်းလဲရန် ဆွေးနွေးခဲ့ကြရာ ဝန်ကြီးများရုံးကိုလည်း ဟိုတယ်မဟုတ်ပဲ ပြတိုက်တစ်ခုအဖြစ် ပြောင်းလဲရန် စမ်းသပ်အစီအစဉ်များဖြင့် လုပ်ဆောင်ခဲ့ကြသည်။
၂၀၁၂ ခုနှစ် ဖေဖော်ဝါရီတွင် ပြည်တွင်းကုမ္ပဏီ ၇ ခုနှင့် ပြည်ပကုမ္ပဏီ ၃ ခုတို့သည် မြန်မာနိုင်ငံ ရင်းနှီးမြှုပ်နှံမှု ကော်မရှင်သို့ ဝန်ကြီးများရုံးအား ဟိုတယ်နှင့် ပြတိုက်အဖြစ် ပြုလုပ်ရန် အဆိုပြုလွှာများ တင်သွင်းခဲ့ကြသည်။
ပြခန်း ကိုးကား ကဏ္ဍ:ရန်ကုန်မြို့ ကဏ္ဍ:ရန်ကုန်မြို့ရှိ ရှေးဟောင်းအမွေအနှစ် အဆောက်အအုံများ ကဏ္ဍ:ရန်ကုန်မြို့ရှိ အဆောက်အအုံများ။
ကုလားကင်ပွန်း သည် အပင်ကြီးမျိုး ဖြစ်ပြီး ပေ၂၀ မှ ၃၀ အထိ မြင့်သည်။
အညာဒေသတွင် အများဆုံး ပေါက်ရောက်သည့် ၎င်း၏ အရွက်သည် ရွက်ဆိုင် ထွက်သည်။
အပွင့်သည် ဖြူပြီး အဆုပ်လိုက် ပွင့်သည်။
တန်ဆောင်မုန်းမှ တန်ခူးအထိ ၆ လ တစ်ကြိမ် အသီးသီးကာ အပွင့်ပွင့်လျှင် ပိတောက်ကဲ့သို့ အဆုပ်လိုက်၊ အခိုင်လိုက် ပွင့်ပြီး၊ အသီးသီးလျှင် အဆုပ်လိုက်၊ အခိုင်လိုက် သီးသည်။
သီတင်းကျွတ် တန်ဆောင်မုန်း၌ ပွင့်ပြီး ပြာသို တပို့တွဲ၌ အသီးရင့်သည်။
အသီးတစ်ခု၌ ၃ မြှောင့် ရှိသည်။
ကင်ပွန်းဟု အမည်တပ်ထားသော်လည်း မြန်မာကင်ပွန်းနှင့် အသီး၊ အပွင့် ၊ အရွက် သဏ္ဌန် မတူပေ။
မြန်မာကင်ပွန်းသီးများကဲ့သို့ အမြှုပ် အချွဲထွက်ခြင်း၊ သန့်ရှင်းစေခြင်းတို့တွင် တူ၍ ကင်ပွန်းဟု အမည်တပ်ထားခြင်း ဖြစ်သည်။
အင်္ဂလိပ်အမည်မှာ threeleaf soapberry ဖြစ်ပြီး လက်တင်အမည်မှာ Sapindus trifoliatus ဖြစ်သည်။
အရှင်နာဂသေနာဘိဝံသ (ဓမ္မာစရိယ) ၊ (မြန်မာသက္ကရာဇ် ၁၃၁၈)၊ " အရှင်နာဂသိန် ပုံပြဆေးအဘိဓာန် " ၊ မင်္ဂလာ ပုံနှိပ်တိုက် အသုံးဝင်ပုံ ကုလားကင်ပွန်းသီးကို ထုထောင်း၊ အစေ့ထုတ်၊ ရေအနည်းငယ် ထည့်ပြုတ်၊ အအေးခံပြီးနောက် လက်ဖြင့် ခြေ၊ ရေလိုသလောက် ထည့်၍ မွှေပေးလျှင် အမြှုပ်များ ထွက်လာသည်။
၎င်းအရည်ကို အဝတ်အထည်၊ စောင်၊ ခြင်ထောင် လျှော်ရာ၌ သုံးပါက ဖြူဖွေးသန့်စင်စေပြီး မွှေးပျံ့လာသည့်အပြင် လက်ပူခြင်း၊ လက် ပေါက်ပြဲခြင်း မရှိချေ။
၎င်းအရည်ကို တရော်နှင့် ရော၊ ခေါင်းလျှော်ပါက ချေးများထွက်ကာ ဆံကေသာ နူးညံ့စေသည်။
အိုးခွက်ပန်းကန် ဆေးကြောရာ၌ ကုလားကင်ပွန်းပြုတ်ရည်နှင့် ဆေးကြောပါက သန့်စင်စေသည်။
ရွှေကို ကုလားကင်ပွန်းသီးနှင့် တစ်ည စိမ်ထားပါက အရောင်တင်သကဲ့သို့ပင် ဝင်းလာစေသည်။
မြက်မျိုးဖြစ်ပြီး အမြစ်မှသာလျှင် တပြိုင်နက် အကိုင်းအခက်များ ထွက်သည်။
အရိုးသည် ၆ ပေ မှ ပေ ၂၀ အထိ မြင့်တက်၏။
အရွက်သည် အလွန်ပါးပြီး ရှည်သည်။
အပင်ဖျား၌ ဖြူသော အပွင့်များ ပွင့်သည်။
ကိုင်းပင် တစ်မျိုး၌ မှိုရောဂါကျရောက်၍ ဥ အလုံးကဲ့သို့ ပေါ်လာသည်ကို ကိုင်းဥ ဟု သမုတ် ခေါ်ဝေါ်ကြသည်။
ကိုင်းဥသည် လွန်စွာ အရသာရှိပြီး ချိုဆိမ့်သည်။
အရှင်နာဂသေနာဘိဝံသ (ဓမ္မာစရိယ) ၊ (မြန်မာသက္ကရာဇ် ၁၃၁၈)၊ " အရှင်နာဂသိန် ပုံပြဆေးအဘိဓာန် " ၊ မင်္ဂလာ ပုံနှိပ်တိုက် ကိုးကား Category:မြက်ပင်ရှည်။
အမှောင်ဒြပ် သို့မဟုတ် ဒြပ်ကွယ်()သည် အဆိုပြုရှင်းလင်းထားသောအရာဝတ္ထုတစ်မျိုးဖြစ်ပြီး စကြဝဠာအတွင်းရှိ ဒြပ်စုစုပေါင်း၏ ၈၅ ရာခိုင်နှုန်းသည် ၎င်းဒြပ်မှောင်များဖြစ်မည်ဟု နက္ခတ္တဗေဒပညာရှင်အများစုက ယူဆထားသည့် ဒြပ်တစ်မျိုးဖြစ်သည်။
ဒြပ်မှောင်များအား တိုက်ရိုက်စူးစမ်းတွေ့ရှိမှု မရှိသေးသော်လည်း သွယ်ဝိုက်သောအားဖြင့် ၎င်းတို့၏ တည်ရှိမှုကို သိရသည်။
ဥပမာ စကြဝဠာအတွင်းရှိ မြင်ရသော ဒြပ်များ၏ ရွေ့လျားမှုအပေါ်တွင် ၎င်းတို့၏ ဒြပ်ဆွဲအား အကျိုးသက်ရောက်မှု၊ စကြဝဠာအတွင်းရှိ ကြီးမားသည့်အတိုင်းအတာ ဖွဲ့စည်းပုံ ပေါ်တွင် အကျိုးသက်ရောက်မှုနှင့် အာကာသ မိုက်ကရိုဝေ့ဗ် နောက်ခံ အပေါ်တွင် အကျိုးသက်ရောက်မှု စသည်တို့ကို တွေ့ရှိရသည်။
ဒြပ်မှောင်များသည် လျှပ်စစ်သံလိုက်ရောင်ခြည်များဖြင့် အပြန်အလှန်သက်ရောက်မှု မရှိခြင်း သို့မဟုတ် အလွန်သိပ်သည်းပြီး သေးငယ်သည့်အတွက် လက်ရှိကမ္ဘာပေါ်ရှိလေ့လာရေး ကိရိယာများနဲ့ မှတ်တမ်းတင်လို့ ရနိုင်သည့် ပမာဏအထိ ရောင်ခြည်များကို စုပ်ယူမှု/ထုတ်လွှတ်မှု မပြုခြင်း စသည်တို့ကြောင့် ဖြစ်နိုင်သည်။
thumb|ကျွန်ုပ်တို့၏ မစ်လ်ကီဝေးကြယ်စု (Milky Way galaxy)ကို အုပ်လွှမ်းခြုံထားသသည့် ကိုယ်ပျောက်ဒြပ်ဆန်း (dark matter) တို့ တည်ရှိပုံသဘောတရားကို ပြာညို့ညို့အရောင်ဖြင့် သရုပ်ဖော်ပြထားပုံ ကိုယ်ပျောက်ဒြပ်ဆန်း (သို့) ဒြပ်ကွယ် (ခေါ်) ဒါ့ခ် မတ္တာ (အင်္ဂလိပ်: dark matter) ဆိုသည်မှာ အခြေခံ သက်ရောက်မှုကြီး ၄မျိုးအနက် ဒြပ်ဆွဲမှု(gravity) တစ်မျိုးတည်းဖြင့်သာ အားနည်းစွာ သက်ရောက်မှု ရှိသော ဒြပ်ဆန်းများ ဖြစ်သည်။